இதைத் தொடர்ந்து விவசாயிகள் குறைதீர் நாள் கூட்டத்தில் அத்துமீறி நுழைந்த அ.தி.மு.க-வினர் மாவட்ட ஆட்சியர் நிர்மல்ராஜிடம் நீங்கள் எப்படி இவர்களுக்கு அனுமதி அளித்தீர்கள் என மாவட்ட ஆட்சியருடன் வாக்குவாதத்தில் ஈடுபட்டனர். இவர்களுக்கு பதில் அளித்த மாவட்ட ஆட்சியர், ``விவசாயிகள் குறைதீர் கூட்டத்தில் வந்து அரசியல் செய்யாதீர்கள்'' எனக் கண்டித்தார். எனவே, விவசாயிகள் பக்கம் திரும்பிய அ.தி.மு.க-வினர், `நீங்கள் கத்துவதற்கான இடம் இது இல்லை; வெளியே வந்து கத்திப்பாருங்கள்' என விவசாயிகளை மிரட்டும் விதமாகவும் விவசாயிகளின் போராட்டத்தைத் தடுத்து நிறுத்தும் விதமாகவும் வாக்குவாதத்தில் ஈடுபட்டனர்.